Eusebio Di Francesco

Eusebio Di Francesco (s. 8. syyskuuta 1969) on italialainen jalkapallovalmentaja ja entinen keskikenttäpelaaja. Kesäkuusta 2025 lähtien hän on toiminut Leccen päävalmentajana.

Ura pelaajana

Di Francesco aloitti uransa Empolissa. Hän debytoi kaudella 1987/88 pelaamalla yhden ottelun Serie A:ssa. Empoli putosi kauden jälkeen sarjasta ja seuraavat kaudet Di Francesco pelasi Serie B:ssä ja Serie C1:ssä. Ura jatkui vuonna 1991 AS Lucchesessa, jossa vierähti toiset neljä vuotta. Kesällä 1995 hän siirtyi Piacenza Calcioon, jossa pääsi pelaamaan pääsarjatasolla. Di Francesco esiintyi Piacenzassa edukseen ja kahden hyvän kauden jälkeen hän siirtyi suurseura AS Romaan.

Di Francesco edusti Romaa neljä kautta ja pelasi Giallorossin paidassa yli 160 ottelua. Hän kuului seuran avainpelaajiin Zdeněk Zemanin aikakaudella ja säilytti paikkansa myös Fabio Capellon tultua päävalmentajaksi kaudelle 1999/2000. Di Francescon viimeiseksi Romassa jäänyt kausi 2000/2001 päättyi seuran osalta Serie A:n mestaruuteen, mutta Di Francesco itse pääsi kentälle vain viidessä ottelussa. Kauden jälkeen hän jätti Roman ja palasi Piacenzaan. Di Francesco edusti vielä urallaan Anconaa ja Perugiaa, kunnes lopetti uransa vuonna 2005.DI FRANCESCO EUSEBIO

Maajoukkuetasolla Di Francesco edusti Italiaa 12 A-maaottelussa Roma-vuosiensa aikana.Convocazioni e presenze in campo 

Ura valmentajana

Lopetettuaan aktiiviuransa pelaajana Di Francesco toimi Val di Sangron urheilutoimenjohtajana vuonna 2007. Valmentajadebyyttinsä hän teki kesällä 2008 SS Virtus Lancianossa, josta sai kuitenkin potkut jo tammikuussa 2009. Ura jatkui Pescarassa ensin juniorivalmentajana ja tammikuussa 2010 seuran päävalmentajana.Eusebio Di Francesco Ensimmäinen täysi kausi 2010/11 päättyi Pescaran osalta Serie B:n keskikastiin sijalle 13, mutta Di Francesco sai kauden aikana kiitosta ja huomiota joukkueen viihdyttävästä pelitavasta. Kauden jälkeen Di Francesco jätti Pescaran ja siirtyi US Leccen päävalmentajaksi.Il Pescara sceglie Zeman Di Francesco verso Lecce

Leccen kausi 2011/12 Serie A:ssa sujui surkeasti ja joukkueen kerättyä vain kahdeksan pistettä 13 ottelusta Di Francesco sai potkut joulukuussa 2011.Official: Lecce sacks Eusebio Di Francesco and appoints Serse Cosmi 

Kesäkuussa 2012 Di Francesco palasi valmennustehtäviin US Sassuolo Calcion päävalmentajana.Eusebio Di Francesco Hän johdatti seuran Serie B:n mestariksi kaudella 2012/13 ja Sassuolo nousi pääsarjaan ensimmäistä kertaa seuran historiassa. Vauhti Serie A:ssa oli kuitenkin kovaa ja kehnot tulokset johtivat Di Francescon potkuihin tammikuussa 2014.Sassuolo dispense with Di Francesco Alberto Malesani ei saanut joukkueen peliä kulkemaan kuitenkaan yhtään paremmin ja Sassuolon seurajohto palkkasi Di Francescon takaisin päävalmentajaksi jo maaliskuussa 2014.Di Francesco returns as Sassuolo coach Di Francescon johdolla Sassuolo teki ryhtiliikkeen ja keräsi peräti 13 pistettä kauden seitsemästä viimeisestä ottelusta säilyttäen näin paikkansa Serie A:ssa. Kauden jälkeen Di Francesco teki kaksivuotisen jatkosopimuksen Sassuolon kanssa.Sassuolo, Di Francesco rinnova fino al 2016

Kaudella 2014/15 Sassuolo säilytti sarjapaikkansa ollen mukavasti Serie A:n keskikastissa 12:s. Kaudella 2015/16 Di Francesco piiskasi Sassuolon hurjaan lentoon ja joukkue sijoittui kauden päätteeksi historiallisesti kuudenneksi. Sijoitus tiesi joukkueelle paikkaa Eurooppa-liigaan kaudelle 2016/17.Sassuolo: 'Italian success story' Eurooppa-liigassa Sassuolo raivasi karsinnoissa tieltään FC Luzernin ja eteni lohkovaiheeseen. Sassuolo voitti alkulohkonsa ensimmäisen ottelun Athletic Bilbaoa vastaan kotonaan 3–0. Sensaation jälkeenkin Sassuolo esiintyi eurokentillä edukseen, mutta yksi voitto ja kaksi tasapeliä SK Rapid Wieniä vastaan eivät riittäneet lohkon jumbosijaa korkeammalle.US Sassuolo Calcio

13. kesäkuuta 2017 Di Francescosta tuli AS Roman päävalmentaja kaksivuotisella sopimuksella.Official: Di Francesco new Roma Coach Di Francescon johdolla Roma sijoittui Serie A:ssa kolmanneksi jääden mestaruuden voittaneesta Juventuksesta 18 pisteen päähän. Mestarien liigassa Di Francesco luotsasi Romaa menestyksekkäästi. Joukkue voitti lohkonsa ennen Chelseata ja Atlético Madridia. Pudotuspeleissä Roma raivasi tieltään ensin FK Šah’tar Donetskin ja puolivälierissä FC Barcelonan. Roma hävisi ensimmäisen ottelun Camp Noulla 4-1, mutta nousi sensaatiomaisesti 3-0 kotivoittonsa myötä jatkoon vierasmaalisäännön turvin.AS Roma jysäytti jättipommin ja pudotti Barcelonan  Välierissä Roma hävisi ensimmäisen osaottelun Liverpoolille 5-2, mutta nousi jälleen kotonaan voittoon maalein 4-2. Liverpool eteni kuitenkin loppuotteluun yhteismaalein 7-6.Liverpool Mestarien liigan finaaliin - kauden maaliennätys murskaksi Roomassa Di Francesco palkittiin Italian vuoden 2018 parhaana jalkapallovalmentajana Enzo Bearzot -palkinnolla.Di Francesco wins Bearzot Award

Kaudella 2018/19 Roma ei kyennyt haastamaan Serie A:ssa kärkiseuroja Juventusta tai Napolia, vaan juuttui taistelemaan paikasta europeleihin. Kehnon loppuvuoden jälkeen Roma piristyi ja tapaninpäivän jälkeen se pelasi jo kahdeksan ottelua liigassa ilman tappioita, kunnes hävisi Rooman derbyssä Laziolle 3–0.vei Rooman derbyn - lopullinen ratkaisu tunteita herättäneestä pilkusta! Italian cupissa Di Francescon suojatit kärsivät murskatappion puolivälierissä Fiorentinalle maalein 7–1.AS Roman hyökkääjätähti sai sakot ja pelikiellon – haukkui tuomaria murskatappion yhteydessä Di Francescon kohtaloksi koitui lopulta edelliskauden välieräjoukkueen putoaminen Mestarien liigasta jo ensimmäisellä pudotuspelikierroksella Portoa vastaan. Hän sai potkut 7. maaliskuuta 2019.Roma sack manager Di Francesco following Champions League exit

Kesäkuussa 2019 Di Francesco allekirjoitti kolmivuotisen sopimuksen Sampdorian kanssa.Official: Sampdoria appoint Di Francesco Sampdorian kausi alkoi Di Francescon alaisuudessa murheellisesti ja joukkue voitti vain yhden seitsemästä Serie A -ottelustaan. Sarjan viimeiseksi vajonnut seura erotti Di Francescon lokakuun alussa 2019.U.C. Sampdoria: comunicato stampa del 7 ottobre 2019

Elokuussa 2020 Di Francesco allekirjoitti kaksivuotisen sopimuksen Serie A:ssa edellisellä kaudella sijalle 14 sijoittuneen Cagliarin kanssa.Serie A : Eusebio Di Francesco (ex-Roma) nommé entraîneur de Cagliari Hän sai potkut seurasta jo helmikuussa 2021.Official: Cagliari sack Di Francesco

Kesäkuussa 2021 Di Francescosta tuli kaksivuotisella sopimuksella Hellas Veronan päävalmentaja.Il nuovo condottiero gialloblù: benvenuto Eusebio Di Francesco!  Pesti päättyi kuitenkin potkuihin jo syyskuussa, kun Hellas Veronan kausi oli alkanut heikosti.Comunicato del Club: Eusebio Di Francesco 

Heinäkuussa 2023 Di Francesco palasi valmennustehtäviin, kun hänestä tuli Serie A:han nousseen Frosinonen päävalmentaja.DI FRANCESCO È IL NUOVO ALLENATORE DEL FROSINONE Di Francesco ei onnistunut luotsaamaan Frosinonea säilymään pääsarjassa, vaan joukkueen putoaminen takaisin Serie B:hen sinetöityi liigan viimeisellä kierroksella. Kauden jälkeen Di Francesco jätti seuran.Official: Di Francesco leaves Frosinone as Venezia move looms

Kesäkuun lopulla 2024 Di Francesco teki kaksivuotisen sopimuksen Serie A:han nousseen Venezian kanssa.Eusebio Di Francesco named Venezia FC First Team Coach Venezia putosi Serie A:sta kauden 2024–2025 päätteeksi ja kesäkuussa 2025 Di Francesco ja Venezia purkivat sopimuksensa yhteisymmärryksessä.

Kesäkuussa 2025 Di Francesco palasi Leccen päävalmentajaksi yksivuotisella sopimuksella.

Meriitit
Pelaajana
 Italian mestaruus: 2001

Valmentajana
 Serie B: 2013
 Serie B:n vuoden paras valmentaja (Panchina d'Argento): 2013
 Italian paras valmentaja (Enzo Bearzot -palkinto): 2018

Lähteet

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1969 syntyneet
Luokka:Elävät henkilöt